Ha megtörténik a hiteligénylés és a hitelkérelem benyújtásakor minden szükséges dokumentum rendelkezésre áll, a bank elvégzi a hitelbírálatot. Ennek során a bank megvizsgálja, hogy az igényelt hitelt ténylegesen megkaphatod-e. Ez sok tényezőtől függ és a bank belső szabályzata alapján történik. Azonban minden esetben számít az igazolható havi jövedelmed, illetve hogy fizetsz-e már más hitelt is esetleg. Jelzáloghitel esetén a fedezetül felajánlott ingatlan(ok) értéke is számít, ezt értékbecslés alapján határozza meg a bank.
Pozitív hitelbírálat után alá kell írni a hitelszerződést, majd a folyósítást megelőző esetleges egyéb feltételek teljesítése (például lakásbiztosítás megkötésének igazolása) után történhet meg a folyósítás.
Több banknál lehet kérni előzetes hitelbírálatot, a legtöbb esetben ennek nincs díja.